ગંગા દશેરા હિન્દુઓનો પ્રમુખ તહેવાર છે. નોંધનીય છેકે, જ્યેષ્ઠ શુક્લા દશમીને દશેરા કહેવામાં આવે છે. જેમાં સ્નાન, દાન, રુપાત્મક વ્રત થાય છે. જો હિન્દુ ધર્મના મહત્વપૂર્ણ ગ્રંથ સ્કન્દપુરાણની વાત માનીએ તો જાણવા મળે છેકે, જ્યેષ્ઠ શુક્લા દશમી પર સ્નાન અને દાનનું એક ખાસ મહત્વ છે. કહેવામાં આવે છેકે જે વ્યક્તિ ગંગા દશેરાના દિવસે કોઇપણ નદીમાં સ્નાન કરે છે તો તેને પોતાના તમામ પાપોમાંથી મુક્તિ મળી જાય છે.